มอบห้องความลบแบบ Modular Unit 10 ห้อง ให้ รพ.ธรรมศาสตร์ สู้ภัยโควิด -19
ศ.(พิเศษ)ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานมอบห้องความลบแบบ Modular Unit จากสภาอุตสาหกรรมแห่งประเทศไทย (ส.อ.ท.) 10 ห้อง มูลค่ากว่า 1.3 ล้านบาท ให้แก่ รพ.ธรรมศาสตร์เฉลิมพระเกียรติ์ โดยมีนายสุพันธุ์ มงคลสุธี ประธาน ส.อ.ท. เป็นผู้ส่งมอบให้กับ รศ.เกศินี วิฑูรย์ชาติ อธิการบดีมหาวิทยาลัยธรรมศาสตร์ และ ศ.ดร.สุรพล นิติไกรพจน์ ประธานคณะกรรมการโรงพยาบาลธรรมศาสตร์ เป็นผู้รับมอบรมว.อว.กล่าวว่า พระบาทสมเด็จพระเจ้าอยู่หัว ทรงรับรู้ทุกคนทำงานอย่างหนัก ทรงพระราชทานทรัพย์ส่วนพระองค์มาให้ รพ.สนามของ อว.จำนวน 18.9 ล้านบาท เพื่อจะได้มีกำลังใจ และ อว.จะกระจายเงินจำนวนนี้ไปยังโรงพยาบาล 60 แห่งทั่วประเทศ นี่คือสิ่งที่อยากจะส่งสารว่าพร้อมที่จะสู้ไปด้วยกัน ตนเองและผู้บริหาร อว. พร้อมไปเยี่ยมให้กำลังใจทุกที่แม้จะเป็นพื้นที่เสี่ยงหรือลำบากก็พร้อมไป สถานการณ์โควิด-19 ทำให้เห็นโอกาสใหม่ได้เร็วขึ้น เศรษฐกิจของประเทศกำลังจะเปลี่ยนไปหลังจากนี้ ประเทศไทยมีขีดความสามารถด้านวิทยาศาสตร์ เทคโนโลยีและนวัตกรรมสูงกว่าที่คิด อว.มีงานวิจัย มีเทคโนโลยีและนวัตกรรมด้านการแพทย์ที่พร้อมให้ภาคธุรกิจนำไปต่อยอด เพื่อพาประเทศไทยออกจากกับดักประเทศรายได้ปานกลาง หลังโควิด-19 ยินดีเปิด อว.ให้ภาคเอกชนเข้ามาเลือกผลงานวิจัย นวัตกรรมนำไปต่อยอดใช้ในเชิงพาณิชย์ศ.ดร.สุรพล นิติไกรพจน์ ประธานคณะกรรมการโรงพยาบาลธรรมศาสตร์ กล่าวว่า สถานการณ์การแพร่ระบาดของโควิด-19 ในประเทศไทยถือว่ายังหนัก มีตัวเลขผู้ติดเชื้อใหม่สูงขึ้น เฉพาะผู้ป่วยในจังหวัดปทุมธานี มีจำนวนหลายร้อยคนต่อวัน และ 1 ใน 3 คน มารักษาที่ รพ.ธรรมศาสตร์ ส่วนผู้มาตรวจหาเชื้อในแต่ละวันมีจำนวนมาก และกว่าร้อยละ 30 จะถูกตรวจพบว่าเป็นผู้ติดเชื้อและโรงพยาบาลต้องรับมาดูแลรักษาต่อ ขณะที่บุคลากรทางการแพทย์ของธรรมศาสตร์ ติดเชื้อแล้วกว่า 150 คนจากทั้งหมด 3.5 พันคน ส่งผลกระทบต่อการทำงานมาก ที่สำคัญขณะนี้ ผู้ป่วยที่เป็นทั้งโรคไตและโควิด-19 เพิ่มจำนวนมากขึ้นและจะต้องทำการฟอกไตครั้งละกว่า 4 ชั่วโมง ทำให้บุคลากรทางการแพทย์ ต้องใช้เวลาอยู่ในสภาพแวดล้อมเดียวกันตามไปด้วย การที่ อว.ร่วมกับ ส.อ.ท.มอบห้องความดันลบให้ รพ.ธรรมศาสตร์ จึงเป็นความช่วยเหลือที่ตรงกับเป้าหมาย เพราะจะทำให้สภาพแวดล้อมในการทำงานของบุคลากรทางการแพทย์ปลอดภัยมากขึ้นนายสุพันธุ์ มงคลสุธี ประธาน สภาอุตสาหกรรมแห่งประเทศไทย (ส.อ.ท.) กล่าวว่า ส.อ.ท.ได้จัดตั้ง “คณะกรรมการแก้ไขปัญหาจากผลกระทบสถานการณ์โควิด-19” และจัดตั้ง”กองทุน ส.อ.ท. ช่วยไทยสู้ภัยโควิด-19” ระดมทุนจัดหาอุปกรณ์ เครื่องมือ สิ่งของที่จําเป็น พร้อมร่วมกับ อว. และสถาบันแสงซินโครตรอน ออกแบบและจัดทําขึ้น เพื่อมอบให้แก่สถานพยาบาลมีเป้าหมายระดมทุนจัดหาจํานวน 50 ห้อง มูลค่ากว่า 6.5 ล้านบาท และล่าสุดมีผู้ร่วมบริจาคแล้วกว่า 45 ห้อง